**Îndrumar de aplicare pentru IÎPT**

 **în cadrul Proiectului CREATIVO II**

**Cuprins**

[1. INTRODUCERE 4](#_Toc177978770)

[1.1. Prevederi generale 4](#_Toc177978771)

[2. Dosar de aplicare 5](#_Toc177978772)

[2.1.1. Instrucțiuni de completare a Dosarului de aplicare 5](#_Toc177978773)

[2.1.2. Bugetul 5](#_Toc177978774)

[2.1.3. Evaluarea Dosarelor de aplicare și selectarea IÎPT partenere 6](#_Toc177978775)

[3. Termenul de aplicare și informații suplimentare 7](#_Toc177978776)

**Lista abrevierilor**

**CEDA** - Centrul pentru Educație Antreprenorială și Asistență în Afaceri

**CREATIVO II**- Creăm valoare pentru alții: instituțiile ÎPT dezvoltă competențe profesionale relevante”, Faza II

**MEC** - Ministerul Educației și Cercetării

**SDC** - Agenția Elvețiană pentru Dezvoltare și Cooperare

**LED** - Fundația Servicii de Dezvoltare Liechtenstein

**IÎPT** - Instituții de învățământ profesional-tehnic

# INTRODUCERE

Prezentul îndrumar este elaborată în scopul facilitării aplicării IÎPT in cadrul Proiectului CREATIVO Faza II și oferă instrucțiuni cu privire la modul de completare și depunere a *dosarului de aplicare.*

Proiectul CREATIVO( faza II) este implementat de Centrul pentru Educație Antreprenorială și Asistență în Afaceri (CEDA) cu suportul Fundației Servicii de Dezvoltare din Liechtenstein (LED) și Agenției Elvețiene pentru Dezvoltare și Cooperare (SDC și în parteneriat cu Ministerul Educației și Cercetării.

**Perioada de implementare**: iulie 2024 – 30 Iunie 2028

**Obiectiv general -** Tinerii și adulții își sporesc capacitatea de angajare datorită educației și formării profesionale relevante.

**Obiective Specific -** Centrele de Excelență oferă asistență calificată în lansarea/livrarea cursurilor de formare continuă (AA) pentru instituțiile de ÎPT, astfel încât tinerii să dobândească competențe relevante pieței muncii (CEC, CEVVC, CET, CEHTA – asigurarea continuității și durabilității).

Intervențiile proiectului la nivel de IÎPT, beneficiari și politici va contribui la consolidarea cooperării dintre sectorul privat și IÎPT. În același timp, proiectul va susține IÎPT în desfășurarea unor activități antreprenoriale pentru a genera venituri la nivel de instituție, cu implicarea elevilor, și le va oferi competențe relevante pentru încadrarea lor pe piața muncii.

# Prevederi generale

IÎPT arondate/partenere celor 4 Centre de Excelență: ***Centrul de Excelență în Construcții, Centru de Excelență în Viticultură și Vinificație din Chișinău, Centrul de Excelență în Transport, Centrul de Excelență în Horticultură și Tehnologii Agricole din Țaul*** pot participa la concursul organizat în cadrul proiectului CREATIVO II.

În cadrul proiectului CREATIVO II, IÎPT arondate/partenere vor fi sprijinite atât în dezvoltarea, elaborarea și oferirea de programelor de formare continuă, ajustate la necesitățile sectorului privat, cât și la dezvoltarea activităților antreprenoriale în cadrul instituțiilor.

Dosarul de aplicare poate fi depus de către instituțiile de învățământ profesional tehnic arondate la cele 4 CE menționate, care oferă:

* programe de formare profesională tehnică secundară (nivelul 3 ISCED);
* programe de formare profesională tehnică postsecundară (nivelul 4 ISCED);
* programe de formare profesională tehnică postsecundară nonterţiară (nivelul 5 ISCED).

La elaborarea propunerilor, IÎPT vor ține cont în mod obligatoriu de:

* Implicarea elevilor în activitățile antreprenoriale și incluziunea grupurilor vulnerabile;
* Respectarea principiilor bunei guvernări, non-discriminării și promovării egalității de gen;
* IÎPT arondate vor veni cu contribuția proprie de cel puțin 10-15% din suma solicitată pentru suportul activităților, în cazul componentei esențiale de aplicare.

# Dosarul de aplicare

Dosarul de aplicare va avea următoarele componente:

1. **Formularul de aplicare cu descrierea propunerilor**
2. **Certificatul de înregistrare a IÎPT (copie)**
3. **Lista membrilor grupului de lucru pentru implementarea activității antreprenoriale**

# Instrucțiuni de completare a dosarului de aplicare

***Descrierea succintă a propunerii de activitate antreprenorială (2-3 pagini) va conține următoarele:***

1. Informație generală despre IÎPT;
2. Descrierea, după caz, a experienței anterioare în activități antreprenoriale livrarea cursurilor de formare profesională continuă, cu indicarea traseului de urmărire a absolvenților acestor cursuri (dacă există) și activități generatoare de venituri/ activități antreprenoriale suplimentare.
3. Identificarea a 2-3 idei de activitate antreprenorială (curs de formare continuă / activitate antreprenorială clasică). Descriere a fiecărei idei și justificarea necesității elaborării programului de formare profesională continuă, inclusiv cum va contribui la creșterea perspectivelor de angajare a tinerilor și adulților.
4. O scurtă descrierea a grupurilor-țintă și a potențialilor beneficiari (parteneri din sectorul privat), precum și numărul estimat de persoane care vor beneficia de activitățile antreprenoriale descrise anterior.
5. O scurtă descrierea a infrastructurii și resurselor, a personalului disponibil și a perspectivelor de dezvoltare instituțională.

# Bugetul

Dosarul de aplicare va conține un buget estimativ, inclus în Formularul de Aplicare unde se vor prezenta informații privind suportul financiar necesar de la proiectul CREATIVO (faza II).

# Evaluarea dosarelor de aplicare și selectarea IÎPT partenere

Dosarele de aplicare depuse de către IÎPT în cadrul proiectului CREATIVO Faza II, sunt evaluate de o Comisie de evaluare și selectare, formată din reprezentanții Centrelor de Excelență partenere și grupul de lucru a CEDA.

Dosarele de aplicare vor fi evaluate conform următoarelor criterii:

* Activitățile din cadrul propunerii și solicitantul de grant corespund criteriilor de eligibilitate indicate în tabelul de mai jos.

|  |  |
| --- | --- |
| **CRITERII** | **PUNCTAJ** |
| 1. Relevanța propunerii conform priorităților și obiectivelor proiectului CREATIVO Faza II
 | 20 |
| 1. Sustenabilitatea propunerii și corelarea cu cerințele pieței muncii, a mediului de afaceri
 | 20 |
| 1. Definirea clară a grupurilor țintă și a potențialilor beneficiari
 | 10 |
| 1. Estimarae realistă a bugetului
 | 20 |
| 1. Incluziunea socială (grupuri vulnerabile și persoane cu nevoi speciale)
 | 10 |
| 1. Infrastructura și resursele IÎPT
 | 20 |
| **TOTAL** | **100** |

* Propunerea de lansare/dezvoltare a programului/programelor de formare continuă/activității/activităților antreprenoriale conține informații relevante, complete și clar structurate.
* Propunerea prezintă o viziune clară asupra schimbărilor/ efectelor scontate, iar implementarea acesteia este relevantă pentru atingerea obiectivelor proiectului CREATIVO (faza II) și va contribui la consolidarea capacității instituționale a IÎPT, incluziunea socială și de gen, precum și la dezvoltarea comunității.

Implicarea IÎPT în programele învățământului dual se va considera un avantaj.

În cazul în care două sau mai multe propuneri vor acumula același număr de puncte, vor avea prioritate propunerile, care vor contribui direct sau indirect la:

* accesul la energia verde prin creșterea eficienței energetice și creșterea utilizării energiei regenerabile;
* dezvoltarea procesului de gestionare a deșeurilor;
* integrarea și/sau dezvoltarea competențelor verzi în cadrul activităților desfășurate.

Comisia de evaluare și selectare a dosarelor poate interveni cu recomandări sau condiții obligatorii pe partea de concept, precum și de diminuare sau majorare de buget al propunerilor declarate câștigătoare.

Doar IÎPT selectate în cadrul proiectului CREATIVO vor fi anunțate.

# Termenul de aplicare și informații suplimentare

Dosarul complet va fi depus online (PDF și Word/Excel) la adresa oficiu@ceda.md până pe data de **07.10.2024, ora 18.00**

Întrebările suplimentare referitoare procesul de aplicare pot fi expediate la adresa de e-mail: oficiu@ceda.md sau nvartic@ceda.md cu titlul: "Întrebare ref. La procesul de aplicare proiect CREATIVO II" până în data de 4 octombrie 2024.